Η **Σανέλα Ντιάνα Τζένκινς** (γεννηθείσα Σανέλα Ντιάνα Τσάτιτς, 1973) είναι μία Βόσνια επιχειρηματίας και φιλάνθρωπος. Αυτόν τον καιρό διαμένει στην Καλιφόρνια. Η Τζένκινς εγκατέλειψε τη χώρα της κατά την Πολιορκία του Σαράγιεβο και μετανάστευσε στο Λονδίνο, όπου σπούδασε στο Πανεπιστήμιο Σίτι του Λονδίνου.

Παιδική ηλικία
--------------

Η Σανέλα Τζένκινς γεννήθηκε στο Σαράγεβο ως το μεγαλύτερο από τα δύο παιδιά μιας μεσοαστικής τάξης Βόσνιας οικογένειαW. Η μητέρα της ήταν λογίστρια και ο πατέρας της ήταν οικονομολόγος. Μεγάλωσε στις τσιμεντούπολεις της κομμουνιστικής Γιουγκοσλαβίας. Η Τζένκινς σπούδασε οικονομικά στο Πανεπιστήμιο του Σαράγεβο, αλλά το ξέσπασμα του πολέμου το 1992 την ανάγκασε να φύγει από το σπίτι της και να ζήσει για περισσότερο από ένα χρόνο στην Κροατία ως πρόσφυγας, προτού μεταναστεύσει στο Λονδίνο.

Σταδιοδρομία
------------

Ενώ ήταν ακόμα φοιτήτρια στο Λονδίνο, απέκτησε τη σειρά των μαγιό Μελίσσα Ονταμπάς.

Με τη συνεργασία της φωτογράφου Ντέμπορα Άντερσον κυκλοφόρησε ένα φωτογραφικό βιβλίο με τίτλο «Δωμάτιο 23». Πολλές από τις διασημότητες του βιβλίου είναι φίλοι της Τζένκινς, με συμπεριλαμβανόμενους τους Τζορτζ Κλούνεϊ και Έλτον Τζον. Τα έσοδα από την πώληση του βιβλίου διατέθηκαν σε διάφορα φιλανθρωπικά προγράμματα.

Το 2009 η Τζένκινς ανέπτυξε και κυκλοφόρησε τη σειρά *Νεύρο* θρεπτικών ροφημάτων με έδρα το Σέρμαν Όουκς Καλιφόρνια.

Φιλανθρωπικές δραστηριότητες
----------------------------

Το 2002 η Ντιάνα Τζένκινς ίδρυσε το *Ίδρυμα Ίρνις Τσάτιτς* στη μνήμη του αδελφού της, που σκοτώθηκε κατά τη διάρκεια της Βοσνιακής Σύγκρουσης. Το ίδρυμα παρέχει την απαραίτητη χρηματοδότηση στις ιατρικές εγκαταστάσεις του Πανεπιστήμιου του Σαράγεβο. Το 2009 η Ντιάνα Τζένκινς τιμήθηκε με το βραβείο Ειρήνης από το Κέντρο για την Ειρήνη και την Πολυεθνική Συνεργασία.

Την 5 Μαΐου 2018 η Τζένκινς τιμήθηκε στο Γκαλά του Γνωμοδοτικού Συμβουλίου για τη Βοσνία & Ερζεγοβίνη στην Ουάσιγκτον των ΗΠΑ, για την συνεχή υποστήριξη και τις φιλανθρωπικές δραστηριότητές της στη χώρα.

Τον Αύγουστο 2008 ίδρυσε το Πρόγραμμα Ανθρώπινων Δικαιωμάτων της Σανέλα Ντιάνα Τζένκινς στο Πανεπιστήμιο της Καλιφόρνια, Λος Άντζελες. Η κλινική επικεντρώνεται στην νομική υπεράσπιση, την πολιτική υπεράσπιση και την τεκμηρίωση. Πρόκειται για το πρώτο επιχορηγούμενο πρόγραμμα για τη διεθνή δικαιοσύνη και τα ανθρώπινα δικαιώματα οποιασδήποτε νομικής σχολής στις δυτικές Ηνωμένες Πολιτείες.

Αμέσως μετά το σεισμό του 2010 στην Αϊτή, η Τζένκινς και ο ηθοποιός Σον Πεν ίδρυσαν τον Αϊτινό Οργανισμό Αρωγής Τζένκινς-Πεν για προμήθεια υγειονομικού υλικού και για παροχή ιατρικής περίθαλψης στους χιλιάδες ξεσπιτωμένους Αϊτινούς. Συνέκρινε τη μακροπρόθεσμη ανάκαμψη στην Αϊτή με της Βοσνίας, τόνισε την ανάγκη για τη βασική ανθρωπιστική βοήθεια, και υποστήριξε ότι ο Αμερικανικός στρατός δεν πρέπει να φύγει από τη χώρα πρόωρα.

Τον Μάρτιο 2010 η Τζένκινς κατέβαλε την εγγύηση για τον πρώην Βόσνιο Πρόεδρο Έγουπ Γκάνιτς, ο οποίος ήταν υπό κράτηση στο Λονδίνο με αίτημα έκδοσης στη Σερβία.

Προσωπική ζωή
-------------

Το 1999 παντρεύτηκε τον Ρότζερ Τζένκινς, ο οποίος ήταν ένα εξέχων στέλεχος φοροδιαφυγής στην Τράπεζα Barclays. Οι δύο γνωρίστηκαν στο γυμναστήριο του κτιριακού συγκροτήματος Μπάρμπικαν, όπου διέμενε ο Ρότζερ μετά το τέλος του γάμου του με την πρώτη του γυναίκα, μία τραπεζίτισσα της Barclays. Έχουν αποκτήσει δύο παιδιά μαζί και αργότερα χώρισαν. Ο Ρότζερ Τζένκινς έχει κατηγορηθεί για τραπεζική απάτη από την Υπηρεσία Σοβαρών Περιπτώσεων Απάτης του Ηνωμένου Βασιλείου, και αντιμετωπίζει την πιθανότητα φυλάκισης 22 χρόνων.

Αναφορές
--------

1. ↑  Thomas Jr, Landon (2008-11-22). «A Friendship's Paying Off for British Banking Giant». *The New York Times*.. Ανακτήθηκε στις 2010-05-23.
2. ↑  Collins, Laura; Sanderson, Elizabeth (2009-07-05). «The beautiful refugee from Bosnia who clinched the £7.3bn deal that saved Barclays». *Daily Mail* (London). .
3. ↑  Jacobs, Mark (2005-12-18). «Odabash». *The New York Times*.. Ανακτήθηκε στις 2010-05-23.
4. ↑  «Room 23». *Los Angeles Times*. 2009-02-19.. Ανακτήθηκε στις 2010-05-23.
5. ↑  «DIANA JENKINS NEURO HEALTH DRINKS TARGET - BevNET.com». *BevNET.com* (στα Αγγλικά). Ανακτήθηκε στις 30 Απριλίου 2018.
6. ↑  «Center for Peace and Multi-Ethnic Cooperation Peace Connection Prize». Αρχειοθετήθηκε από το πρωτότυπο στις 28 Ιουλίου 2011.
7. ↑  «2018 ACBH Gala» (στα αγγλικά). *Advisory Council for Bosnia and Herzegovina*.. Ανακτήθηκε στις 2018-04-30.
8. ↑  «Advisory Council for Bosnia and Herzegovina (ACBH)». *touch.facebook.com*. Ανακτήθηκε στις 30 Απριλίου 2018.
9. 1 2  «Sanela Diana Jenkins Human Rights Project». Αρχειοθετήθηκε από το πρωτότυπο στις 2 Ιουνίου 2014.
10. ↑  Jenkins, Diana (2010-01-23). «Don't Let Haiti's Natural Disaster Become a Man-Made Tragedy». *Huffington Post*. .
11. ↑  Jenkins, Diana (2010-01-25). «Among the Building Blocks in Haiti: Tetanus Shots and Prosthetics». *Huffington Post*. .
12. ↑  Jenkins, Diana (2010-03-01). «U.S. Should Go Slow on Haiti Troop Withdrawal». *Huffington Post*. .
13. ↑  «Serbia is trying to distract us from the real war criminals». *The Daily Telegraph* (London). 2010-03-18. .
14. ↑  Cadwalladr, Κάρολ. "Diana Τζένκινς: Τυχαία Φιλάνθρωπος", Ο Παρατηρητής, 27 Σεπτεμβρίου 2009. Ανακτήθηκε 2011-02-22.
15. ↑
16. ↑
17. ↑
18. ↑

Εξωτερικοί σύνδεσμοι
--------------------

* Νταϊάν Σόλουέι. "Δεύτερη Ζωή: Ντιάνα Τζένκινς". *W*. Ιούλιος 2010.